Вопыт культурнага менеджменту ў гараджан немалы. Акустычныя вечарынкі, літаратурныя вячоркі, майстар-класы па рукадзеллю, танцах, маляванню, інавацыйныя форумы, фотакватэрнікі, модныя паказы і нават свой бабруйскі Pub Quiz – усё гэта актыўныя гараджане арганізуюць рэгулярна і самастойна. Пляцоўкамі для такіх праектаў становяцца кафэ, кавярні, клубы, фітнес-цэнтры і нават тэрыторыі гандлёвых аб’ектаў.